# Mil·lenni III aC

El mil·lenni iii aC va abastar els anys des del 3000 aC fins al 2001 aC. Aquest període correspon a la primerenca i mitjana edat del bronze, caracteritzada per l'inici dels imperis a l'antic Pròxim Orient. A l'antic Egipte, al període tinita el segueix el regne antic. A Mesopotàmia, les ciutats estat són breument unificades per l'Imperi accadi, el primer exemple d'un imperi conegut, al qual succeeixen la tercera dinastia d'Ur i el període neosumeri. Les civilitzacions urbanes s'estenen al llarg dels rius: el Nil, Mesopotàmia, la vall de l'Indus, Oxus. A la Xina, les primeres ciutats semblen autosuficients gràcies als espais agrícoles sovint integrats als seus recintes.

## Esdeveniments

* 2800 aC: fundació de la ciutat de Mari (Síria).
* Creació del Regne d'Elam (a l'Iraq).
* 2900 - 2334 aC: guerres mesopotàmiques del període de les primeres dinasties.
* 2700 aC (aprox.): germinació de «Matusalem» (un pi de bristlecone) actualment l'arbre viu més antic del món (més de 4.600 anys).
* Dinastia de Lagash a Sumer (Iraq).
* 2500 aC: Huang Di funda la llegendària dinastia dels reis Sanhuangwudi de la Xina (data aproximada).
* 2474-2398 aC: edat d'or d'Ur a Mesopotàmia.
* Primera dinastia de Babilònia (a l'actual Iraq).
* Babilònia conquereix Sumer i l'Elam.
* Tercera i quarta dinasties d'Egipte.
* 2600 aC: unificació de la civilització de la vall de l'Indus.
* 2570 aC: data estimada de finalització de la Gran Piràmide de Gizeh.
* 2200 aC: primera invasió d'indoeuropeus a Grècia.
* Primera fase de la construcció del monument Stonehenge a Anglaterra.
* Nord-oest d'Europa: preval la cultura megalítica i la cultura del vas campaniforme.
* Important migració dels habitants del Sàhara central a l'Àfrica Occidental.

## Personatges destacats

* 2800 aC: Ur-Nanxe, rei de Lagash.
* 2500 aC: faraó Jufu (també conegut com a Keops) de la dinastia IV d'Egipte. Va regnar entre el 2589 i el 2566 aC.
* 2400 aC: Khnumhotep i Niankhkhnum es consideren la primera parella registrada del mateix sexe de la història.
* 2371-2347 aC: Lugalsaggizi, rei d'Uruk i Umma. Conquereix Lagash.
* 2371-2316 aC: Sargó el Gran, fundador dels imperis d'Accad i Sumer.
* 2300 aC: Urukagina, rei de Lagash, gran reformador, crea el primer codi judicial conegut.
* 2112–2095 aC: Ur-Nammu, fundador de la tercera dinastia d'Ur.

## Invents, descobriments, introduccions

* 3000 aC: les civilitzacions de l'Orient Pròxim entren en l'edat del bronze.
* Pretalaiòtic I (neolític) a Mallorca.
* 2900 aC: es desenvolupa la ceràmica a Amèrica.
* Domesticació del cavall a Àsia central (~2000 aC).
* 2700 aC: extinció del Myotragus balearicus a causa de l'acció humana a Mallorca.
* 2575 aC: el rei sumeri Gudea de Lagash estableix la mesura «peu» equivalent a 26,45 cm.
* Pintures rupestres a Rødøy (Noruega) mostren l'ús dels esquís.
* Domesticació del camell i el dromedari a Bactriana.
* Pretalaiòtic I a Menorca.
* 1900 aC: Primers vaixells.
* A Sumer es construeixen els primers ziggurats.

## Referències

* ↑ Rice, Michael. Who's Who in Ancient Egypt (en anglès). Routledge, 2002-09-11. ISBN 978-1-134-73419-1.
* 1 2 3 Casasnovas Camps, Miquel Àngel. Història de les Illes Balears. Palma: Editorial Moll, 1998, p. 435. ISBN 84-273-4044-3.